Document ID: /roh_data/filtered/fineweb-2-filterrobots_roh.jsonl.gz/43581

Il concern da farmazia Novartis senta la crisa da corona. En il segund quartal da l'onn èn sa reducids il gudogn e la svieuta. Sco Novartis ha communitgà, saja la svieuta ida enavos per 4% sin 11 milliardas dollars cumpareglià cun la medema perioda da l'onn avant. Il gudogn saja sa reducì per 11% sin 1,9 milliardas dollars.
En l’emprim quartal hajan anc blers fatg provisiuns e cumprà products da Novartis. Quai saja lura sa midà en il segund quartal. Ultra da quai sajan pazientas e pazients ids pli pauc tar il medi.